*****

ΚΑΝΟΝΙΣΜΟΣ (ΕΟΚ) αριθ. 382/81 ΤΗΣ ΕΠΙΤΡΟΠΗΣ

της 13ης Φεβρουαρίου 1981

περί του καθεστώτος εισαγωγών στις χώρες του Μπενελούξ και της Γαλλίας περί ορισμένων κλωστοϋφαντουργικών προϊόντων καταγωγής Κορέας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), στην παρούσα μορφή του, και ιδίως τα άρθρα 11 και 15,

Εκτιμώντας:

ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές σλίπς (κατηγορίας 13) στο Μπενελούξ και κεντημάτων (κατηγορίας 62) στη Γαλλία, καθώς και μεσοφοριών (κατηγορίας 69), καταγωγής Κορέας, έχουν υπερβεί τα όρια που ορίζονται στην παράγραφο 3 του εν λόγω άρθρου·

ότι, σύμφωνα με τις διατάξεις της παραγράφου 5 του εν λόγω άρθρου, αίτηση για διαβουλεύσεις κοινοποιήθηκε στην Κορέα στις 6 Νοεμβρίου 1980 και ότι κατόπιν των διαβουλεύσεων που διεξήχθησαν πρέπει να υπαχθούν τα εν λόγω προϊόντα σε ποσοτικά όρια για τα έτη 1981 έως 1982·

ότι το άρθρο 11 παράγραφος 13 διαπιστώνει ότι οι ποσοτικοί περιορισμοί υπόκεινται στο σύστημα διπλού ελέγχου που προβλέπεται στο παράρτημα V του εν λόγω κανονισμού·

ότι τα εν λόγω προϊόντα που εξήχθησαν από την Κορέα μεταξύ της 1ης Ιανουαρίου 1980 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το ποσοτικό όριο του έτους 1981·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στις χώρες του Μπενελούξ και της Γαλλίας των προϊόντων της κατηγορίας που περιλαμβάνεται στο παράρτημα, καταγωγής Κορέας, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία αποστάλησαν από την Κορέα προς τις χώρες του Μπενελούξ και της Γαλλίας μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από την Κορέα προς τις χώρες του Μπενελούξ και της Γαλλίας μετά την έναρξη ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.

3. Για την εφαρμογή των διατάξεων της παραγράφου 2, όλες οι ποσότητες των προϊόντων, που αποστέλλονται από την Κορέα από της 1ης Ιανουαρίου 1981 και τίθενται σε ελεύθερη κυκλοφορία, αφαιρούνται από το ποσοτικό όριο που θεσπίσθηκε για το έτος 1981.

Άρθρο 3

Ο παρών κανονισμός αρχίζει να ισχύει τη δεύτερη μέρα από τη δημοσιευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι 31 Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Φεβρουαρίου 1981.

Για την Επιτροπή

Wilhelm HAFERKAMP

Μέλος της Επιτροπής

(1) ΕΕ αριθ. L 365 της 27. 12. 1978, σ. 1.

ΠΑΡΑΡΤΗΜΑ

1.2.3.4.5.6.7,8 // // // // // // // // Κατη-

γορία

// Κλάση

του Κοινού

Δασμολογίου

// Κωδικός αριθ.

ΝΙΜΕΧΕ

(1981)

// Περιγραφή εμπορευμάτων

// Κράτη

μέλη // Μονάδες // Ποσοτικά όρια από

1ης Ιανουαρίου

έως 31ης Δεκεμβρίου

1.2.3.4.5.6.7.8 // // // // // // // 1981 // 1982 // // // // // // // // // 13 // 60.04

B IV β) 1 γγ)

2 δδ)

δ) 1 γγ)

2 γγ)

//

60.04-48, 56, 75, 85

// Έτοιμα ενδύματα εσωτερικά (εσώρουχα) μη ελαστικά ουδέ συνδεδυασμένα μετά καουτσούκ:

Σλίπς και εσώβρακα δια άνδρας και παίδας, σλίπς και κυλότται δια γυναίκας, κορασίδας και μικρά παιδία (έτερα των βρεφών), πλεκτά μη ελαστικά, ουδέ συνδεδυασμένα μετά καουτσούκ, βαμβακηρά ή εκ συνθετικών υφαντικών ινών // BNL // 1 000

τεμάχια // 750 // 795 // // // // // // // // // 62 // 58.06 // 58.06-10, 90 // Ετικέτται, εμβλήματα και παρόμοια είδη, άπαντα υφασμένα αλλ ουχί κεντημένα, εις τόπια, εις ταινίας, ή κεκομμένα εις τεμάχια // F // τόνοι // 530 // 562 // // 58.07 // // Νήματα σενίλλης. Νήματα περιελιγμένα δι ετέρων νημάτων εξ υφαντικών υλών (έτερα των της κλάσεως 52.01 και των εξ ιππείων τριχών και παρεμφερών τοιούτων των περιελιγμένων δια νημάτων εξ υφαντικών υλών). Ταινιοπλέγματα εις τόπια. Λοιπά είδη ταινιοπλεκτικής και έτερα ανάλογα είδη κατάλληλα δια στολισμόν, εις τόπια. Κόμβοι βαλανοειδείς, θύσσανοι, κόμβοι ωοειδείς, θύσσανοι σφαιρικοί και παρόμοια είδη εξ υφαντικών υλών: // // // // // // // 58.07-31, 39, 50, 80 // Νήματα σενίλλης. Νήματα περιελιγμένα δι ετέρων νημάτων εξ υφαντικών υλών (έτερα των επιμεταλλωμένων νημάτων και των εξ ιππείων και παρεμφερών τριχών των περιελιγμένων δια νημάτων εξ υφαντικών υλών). Ταινιοπλέγματα εις τόπια. Λοιπά είδη ταινιοπλεκτικής και έτερα ανάλογα είδη κατάλληλα δια στολισμόν, εις τόπια. Κόμβοι βαλανοειδείς, θύσσανοι, κόμβοι ωοειδείς, θύσσανοι σφαιρικοί και παρόμοια είδη εξ υφαντικών υλών. // // // // // // 58.08 // 58.08-10, 90 // Τούλια και υφάσματα βροχιδωτά δια κόμβων (δικτυωτά), απλής υφάνσεως. // // // // // // 58.09 // 58.09-11, 19, 21, 31, 35, 39, 91, 95, 99 // Τούλια και υφάσματα βροχιδωτά δια κόμβων (δικτυωτά), άπαντα φέροντα σχέδια ή ποικίλματα. Τρίχαπτα (δια μηχανής ή χειρός) εις τόπια, ταινίας ή αυτοτελή διακοσμητικά σχέδια. // // // // // // 58.10 // 58.10-21, 29, 41, 45, 49, 51, 55, 59 // Κεντήματα εις τόπια, εις ταινίας ή εις αυτοτελή διακοσμητικά σχέδια. // // // // // // // // // // // // // 69 // 60.04

Β IV β) 2 γγ) // // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ: // F // 1 000

τεμάχια // 1 250 // 1 325 // // // // Β. Εξ ετέρων υφαντικών υλών: // // // // // // // 60.04-54 // Κομπιναιζόν και μεσωφόρια πλεκτά, εκ συνθετικών υφαντικών ινών, δια γυναίκας, κορασίδας και μικρά παιδία (έτερα των βρεφών) // // // // // // // // // // // //